רפואת שיניים - דיסקבר
על כאבי שיניים הנגרמים כתוצאה מחורים בשיניים ניתן להקל בעזרת משכחי כאבים או ע"י הנחת מסטיק או שעווה על השן הכואבת בכדי למנוע את הרגישות לחום וקור ואת חדירת המזון לאותה שן. יש להימנע משתיית ערק או הנחת כדור אופטלגין על השן הכואבת.
על מה להקפיד בבדיקה ראשונית של רופא שיניים?
הנה מספר דברים שחשוב לשים לב אליהם בבדיקה ראשונה אצל רופא שיניים:
1. האם הרופא משקיע בבדיקה יסודית של כל השיניים בפה
2. האם הרופא עורך צילומי רנטגן ואינו מסתמך רק על צילומים שהבאתם עמכם
3. האם הרופא עושה תשאול לגבי היסטוריה רפואית
4. שימו לב שהרופא עובד עם כפפות וכיסוי פה
5. חשוב שתהיה לכם הרגשה נעימה בנוכחות הרופא ברמת השיחה והיחס האישי
התופעות הבאות אופייניות לאחר עקירת שיניים ואין להיבהל מהן. אם חלה החמרה במצב יש לפנות למרפאת השיניים:
1. ב-24 השעות הראשונות לאחר העקירה עלולים להופיע כאבים.
2. נפיחות באיזור העקירה.
3. דימום.
4. הגבלה ביכולת פתיחת הפה.
5. במקרים נדירים - אבדן זמני של תחושה בלסת בצד העקירה.
יש לקחת ילדים בפעם הראשונה לאורטודנט בגיל שמונה גם אם טרם נשרו להם כל שיני החלב וגם אם אין בעיה כלשהי שבעקבותיה מגיעים. לא פעם התערבות טרם הטיפול ליישור שיניים, כמו עקירה או טיפול בלסת צרה, מסייעת רבות אחר כך, מאחר וישנם דברים שיהיה קשה או בלתי אפשרי לתקנם בגיל בוגר יותר.
טיפול במבנה לסת, כמו לסת בולטת או קטנה מדי, מתחילה בדרך כלל בגיל תשע, זאת בכדי למנוע מהילדים קושי תפקודי בסגירת הפה, שבירת שיניים עקב היותן בולטות בגלל מבנה הלסת ופגיעה חברתית. כאשר הטיפול מתחיל בגיל צעיר העצמות עוד גמישות וההשפעה משמעותית יותר. לרוב הטיפול הוא ע"י רסן שיש לשים אותו רק בלילה, כך שגם נמנעת המבוכה החברתית.
ב-24 השעות הראשונות שלאחר עקירת שיניים חשוב להקפיד על הדברים הבאים:
1. במשך שעתיים מסיום העקירה יש להימנע מאכילה ושתייה.
2. יש לאכול מזון רך וקר ולהימנע כמה שיותר מאכילת מזון קשה וחם.
3. חשוב לא לירוק אלא לבלוע את הרוק.
4. לא לשטוף את הפה.
5. איך לצחצח שיניים במקום העקירה, את שאר השיניים יש לצחצח כרגיל.
6. לא לעשן.
שטיפת הפה עם מי מלח (כוס מים חמים מעורבבים עם כפית מלח, לגרגר מספר פעמים ביום) תקל על הנפיחות בחניכיים אם יש דלקת, אך לא תרפא בשום אופן חניכיים שהינן דלקתיות בגלל צחצוח לקוי, אבנית, חיידקים וכו'.
כמו שאקמול לא ירפא פצע אלא רק יקל על הכאבים. לחניכיים בריאים יש לקבל ניקוי יסודי במרפאה ואח"כ הדרכה יסודית בשיטות צחצוח והיגיינה אוראלית, בכדי למנוע את חזרת גורמי המחלה.
בהחלט. גז צחוק הוא טוב מאד לטיפול שיניים.
הנה מספר יתרונות בשימוש בגז צחוק:
1. אין צורך בהרדמה מלאה, המטופל נמצא בהכרה מלאה.
2. גז הצחוק הנו גז בטיחותי ביותר, כמובן שהשימוש בו הוא למורשים בלבד.
3. גז הצחוק נפלט מהגוף מהר.
איך למנוע עששת את ילדים?
הנה הדרכים למניעת עששת אצל ילדים:
1. הקפדה על צחצוח שיניים מיד עם בקיעתה של השן הראשונה פעמיים ביום
2. אטימת חריצים
3. ניקוי החריצים שבין השיניים לאחר אכילת אוכל דביר או סיבי
4. הימנעות ממתן בקבוק בלילה לתינוק
5. הקפדה על שתייה מים והימנעות ממשקאות ממותקים
6. במידה וכן שותים משקאות ממותקים חשוב לשתות אותם עם קשית בכדי לצמצם את שטח השן שנוגע בסוכרים
7. הקפדה על נטילת פלואור לפי המלצת הרופא
8. הקפדה על תזונה בריאה
9. לעיסת מסטיק ללא סוכר לאחר ארוחות
בכדי לשמור על היגיינת מברשות השיניים כדאי להפריד בין מברשות השיניים של כל אחד מבני המשפחה בגלל החשש להעברת חיידקים מאדם לאדם, ובמיוחד כאשר אחד הילדים או ההורים חולה. כמו כן כדאי להרחיק ככל האפשר מאסלת השירותים את המתקן בו מוחזקות מברשות השיניים.
באיזה גיל הכי טוב להתחיל יישור שיניים?
הגיל הנכון ביותר להתחלת טיפול שיניים הוא 11-12, בו רוב שיני החלב כבר התחלפו וגדילת הלסתות עוד לא הסתיימה.
עקירת שיניים לפני יישור שיניים היא מצב נחוץ לעתים ונתונה לשיקול דעתו של האורטודנט. העקירה נועדה לשפר את התוצאה הסופית של הטיפול.
טיפול ליישור שיניים לילדים אמור לקחת עד שנתיים, זאת במידה והילד משתף פעולה ומרכיב את המכשירים להם נדרש.
יישור שיניים אורך כשנתיים, אך גם בסיומו יש להמשיך לעתים להשתמש בקיבוע או פלטה כדי לשמר ולייצב את תוצאת הטיפול ולוודא שהשיניים לא יחזרו למקום הקודם.